|  |  |  |  |
| --- | --- | --- | --- |
|  | **СЛУЖБЕН ГЛАСНИК**  **НА ОПШТИНА ПРИЛЕП** | | |
| Службен гласник на Општина Прилеп – Излегува по потреба | | 13 Февруари  2023 година  Службен гласник број 2  Овој примерок чини 50 ден.  Годишна претплата 2.000 ден. | Жиро с-ка при Комерцијална банка – Филијала Прилеп  300020000208779  ЕДБ 4021996117695 |
| ***Адреса: „Прилепски бранители “ бр.1, тел.416-454,*** [***www.prilep.gov.mk***](http://www.prilep.gov.mk)***,***  ***емаил:***[***prilep@prilep.gov.mk***](mailto:prilep@prilep.gov.mk) | | | |

Врз основа на член 50 став 1 точка 3 од Законот за локалната самоуправа (“Службен весник на РМ” бр.5/2002) и член 48 став 1 од Статутот на Општина Прилеп (Службен гласник на Општина Прилеп” 6/2003, 4/2005, 11/2008, 9/2019 и 5/2021) Градоначалникот на Општина Прилеп, донесе:

**З А К Л У Ч О К**

**ЗА ОБЈАВУВАЊЕ НА ОДЛУКА ЗА ДОДЕЛУВАЊЕ НА ХУМАНИТАРНА ПОМОШ ЗА НАСТРАДАНОТО НАСЕЛЕНИЕ ОД КАТАСТРОФАЛНИОТ ЗЕМЈОТРЕС ВО РЕПУБЛИКА ТУРЦИЈА И СИРИСКА АРАПСКА РЕПУБЛИКА (СИРИЈА)**

1. Одлуката за доделување на хуманитарна помош за настраданото население од катастрофалниот земјотрес во Република Турција и Сириска Арапска Република (Сирија), се објавува во “Службен гласник на Општина Прилеп”.

|  |  |  |
| --- | --- | --- |
| Број 08-480/1 |  | ГРАДОНАЧАЛНИК |
| 13.02.2023 година |  | на Општина Прилеп |
| П р и л е п |  | Борче Јовчески |

Врз основ на член 22 став 1 точка 10 а в.в. со член 36 став 1 точка 10 од Законот за локална самоуправа, Советот на Општина Прилеп на седницата одржана на ден 13.02.2023 година, ја донесе следната:

**ОДЛУКА**

**за доделување на хуманитарна помош за настраданото**

**население од катастрофалниот земјотрес во Република Турција и Сириска**

**Арапска Република (Сирија)**

Член 1

Со оваа одлука се доделува хуманитарна помош за настраданото население од катастрофалниот земјотрес во Република Турција и Сириска Арапска Република (Сирија).

Член 2

Општина Прилеп како хуманитарна помош ќе издвои финансиски средства во износ од 450.000,00 денари.

Средствата ќе се обезбедат од потпрограмата A00-Совет на Општина Прилеп, ставка 412-постојани резерви, потставка 412 110 постојана резерва (непредвидливи расходи) и тоа 300.000,00 денари за Република Турција и 150.000,00 денари за Сириска Арапска Република (Сирија).

Член 3

Се задолжува Градоначалникот со посебни решенија да ја спроведе оваа Одлука.


Член 4

Оваа одлука влегува во сила од денот на донесување, а истата ќе се објави во ,,Службен гласник на Општина Прилеп’’.

Бр.09-478/2 ПРЕТСЕДАТЕЛ

13.02.2023 година на Совет на Општина Прилеп

Прилеп Дејан Проданоски



**Бр.10-96/4 од 24.02.2023 год.**

Врска бр. 10-3110/1 од 12.12.2022 год.

Согласно член 84 од Законот за општа управна постапка (Сл.Весник на РСМ бр.124/2015),

Градоначалникот на Општина Прилеп ја дава следната :

**ЈАВНА ОБЈАВА**

Се објавува дека Градоначалникот на Општина Прилеп издаде Одобрение за градење на станбена куќа (градба од втора категорија), на ул.„Коле Неделковски“ бр. 13, КП 10479 КО Прилеп, ГП 16 во ДУП за УЕ 10.01-дел, плански опфат „3“ во Општина Прилеп.

Одобрение за градење се издава на инвеститорот Благица Ѓикуриа од Прилеп, ул.„Коле Неделковски“ бр.13.

Согласно член 62-а став (1) од Законот за градење изготвено е известување кое треба да се достави до непосредните соседи. Од причина што на дел од непосредните соседи на КП 10432 и КП 10480/1 КО Прилеп на овој орган не му е познато живеалиштето, седиште, истите се повикуваат во рок од **10 дена** од денот на оваа објава, да се јават во приемно одделение на Општина Прилеп (нова зграда), со цел да го примат известувањето во врска со издаденото Одобрение за градење.

Оваа објава се смета за уредна достава и негативните последици кои можат да настанат поради не обрајќање до овој орган по истата, ги сносат самите странки.

ГРАДОНАЧАЛНИК

на Општина Прилеп

Борче Јовчески

\_\_\_\_\_\_\_\_\_\_\_\_\_\_\_\_\_\_

***СОДРЖИНА***

***на Службен гласник на Општина Прилеп број 2 од 13.02.2023 година***

|  |
| --- |
| ИЗДАВА : Општина Прилеп  ГЛАВЕН И ОДГОВОРЕН УРЕДНИК: Борче Јовчески -Градоначалник на Општина Прилеп  ДИЗАЈН И КОМПЈУТЕРСКА ОБРАБОТКА:  ПЕЧАТИ: Одделение за правни и општи работи. Тираж: 50 примероци |

-Одлука за доделување на хуманитарна помош за настраданото население од катастрофалниот земјотрес во Република Турција и Сириска Арапска Република (Сирија)

-Акт од Градоначалник